TTB จัดกิจกรรม “ttb SME พันธมิตรสู่ความสำเร็จ” ร่วมผลักดันธุรกิจเติบโตอย่างยั่งยืน
TTB จัดกิจกรรม “ttb SME พันธมิตรสู่ความสำเร็จ” พบลูกค้าเอสเอ็มอีภาคตะวันออก ร่วมผลักดันธุรกิจเติบโตอย่างยั่งยืน
TTB จัดกิจกรรม “ttb SME พันธมิตรสู่ความสำเร็จ” พบลูกค้าเอสเอ็มอีภาคตะวันออก ร่วมผลักดันธุรกิจเติบโตอย่างยั่งยืน
21 มี.ค. 2565

นายวิสูจน์ ตั้งอดุลย์รัตน์ หัวหน้าเจ้าหน้าที่บริหาร บริหารความสัมพันธ์ลูกค้าธุรกิจและเอสเอ็มอี ทีเอ็มบีธนชาต หรือ ธนาคารทหารไทยธนชาต จำกัด (มหาชน) หรือ TTB จัดกิจกรรม “ttb SME พันธมิตรสู่ความสำเร็จ” ครั้งที่ 3 เพื่อกระชับความสัมพันธ์กับลูกค้าผู้ประกอบการเอสเอ็มอีภาคตะวันออก ในพื้นที่จังหวัดชลบุรี ระยอง และฉะเชิงเทรา ซึ่งมีลูกค้าให้ความสนใจเข้าร่วมงานเป็นจำนวนมาก
โดยภายในงานธนาคารได้อัปเดตข้อมูลที่เป็นประโยชน์ด้านเศรษฐกิจภายใต้สถานการณ์ปัจจุบัน ทั้งในประเทศและต่างประเทศ สำหรับปี 2565 อีกทั้งยังได้แลกเปลี่ยนความคิดเห็นและรับฟังปัญหาของผู้ประกอบการเอสเอ็มอี เพื่อนำไปพัฒนาต่อยอดโซลูชันของธนาคาร โดยธนาคารพร้อมเป็นพันธมิตรเคียงข้างลูกค้าผู้ประกอบการเอสเอ็มอีไทยในทุกสถานการณ์ เพื่อช่วยเพิ่มประสิทธิภาพและร่วมขับเคลื่อนธุรกิจของลูกค้าให้ประสบความสำเร็จและเติบโตอย่างยั่งยืน โดยงานดังกล่าว จัดขึ้น ณ ห้องมาริส บอลลูม, โรงแรมเซ็นทรา บาย เซ็นทารามาริส รีสอร์ท จอมเทียน จังหวัดชลบุรี